fi fi fi fi fi fi fi es es es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pt fi fi de fi fi fi fi es es es fi fi da fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi de fi fi fi fi fi fi fi fi fi fi de fi fi fi fi fi fi fi fi fi de fi fi fi fi fi fi fi fi fi fi fi en fi fi fi fi fi fi fi fi en fi fi fi fi fi fi fi fi en fi fi fi fi fi
Rakastan luontoa. Kävelen mielelläni merkityillä luontopoluilla tai retkeilyreiteillä ja käyn tutustumassa mielenkiintoisiin luontokohteisiin. Tietoa näistä kaikista voi olla yllättävän vaikea löytää - siksipä päätin kantaa korteni kekoon ja auttaa muita luonnosta kiinnostuneita löytämään näitä Suomen luonnon helmiä. Luontoterveisin: Luontopolkumies Mika
Parkkipaikka: Pieni levike Pyhälammintiellä, tilaa noin 3-4 autolle. Osoite Pyhälammintie 667. Paikka kartalla.
Olimme kaverin kanssa Lopen suunnalla ja aloittaneet päivän kiertämällä Iso-Melkuttimen. Olin jo etukäteen miettinyt toista mahdollista kävelyä samalla suunnalla - ja niin kävi, että Iso-Melkuttimen lähtöpaikan kartoista löytyi meille kokonaan uusi ympyräreitti, Kivisammaljärven kierto. Matkaa näiden kahden reitin lähtöpisteiden välillä lienee hieman yli kahdeksan kilometriä eli Kivisammaljärvi olisi tosiaan sopivan lähellä. Lopen nettisivulta löytyi lähtöpaikan osoite ja niin ajelimme sinne lauantaisena iltapäivänä.
Parkkipaikka ei ole suuruudella pilattu. Hyvällä järjestelyllä tien laidan levikkeelle saattaisi mahtua kolme tai neljä autoa. Tänään paikalla ei ollut muita autoja. Parkkipaikan laidassa on opastaulu - siinä on vain reittikartta, hyvin selkeä sellainen. Reitti on merkitty karttaan (kuten luontoonkin) punaisella ja kiertosuunta vaikuttaisi olevan vapaasti valittavissa.
Rantaan ja kierroksen alkuun on matkaa vain parikymmentä metriä. Rannan tuntumassa oleva opaste ohjaa kuitenkin reitille vain vastapäivään, joten seurasimme tämän kyltin ohjetta.
Polku kulkee aivan rannan tuntumassa suurimman osan matkaa. Reittimerkintöjä on riittävästi. Järven länsi- tai lounaisrannalla punaisten Kivisammaljärven kierto -merkkien lisäksi on sinisiä merkintöjä pidempien vaellusreittien opasteeksi.
Lopen nettisivu kertoo Kivisammaljärven kierron perheystävälliseksi ja ehdottaa vaikkapa laskemaan reitillä olevia siltoja. Yksi!
Reitti kulkee hyvin lähellä Kivisammaljärveä koko matkan. Järvimaisemaa saa ihailla todella monessa kohdassa.
Voi kuvitella järven olevan hyvä paikka tarkkailla myös vesilintuja, etenkin keväisin ja alkukesästä.
Hieman ennen puoltaväliä rannalla oli jonkinlainen epävirallinen tulipaikkakin. Tämän parempaa taukopaikkaa ei kierroksella valitettavasti ole.
Nyt ollaan Kivisammaljärven kaakkoiskulmassa. Siniset reitit jatkuvat Keritty-järveä kohti ja pidemmälle Kivijärvelle ja Onkimaanjärvelle. Keritty-järven luoteiskulma on vain noin sadan metrin päässä. Punaisella merkitty Kivisammaljärven kierto jatkuu vasemmalle. Kahta järveä yhdistävä leveä oja ylitetään takavasemmalla näkyvällä sillalla, joka on reitin jykevin silta. Ja olisiko se ollut järjestysnumeroltaan yhdeksäs.
Sillan ylitys ja paluumatkalle. Pitkulaisen järven koillisranta on ehkä hieman valoisampaa mäntyineen ja koivuineen kuin toisen puolen (sanotaan sitä nyt sitten lounaisrannaksi) korpimaisempi maasto. Täällä polku tuntui olevan myös muurahaisten käytössä, ihmettelimme niiden suurta määrää. Jos seisahti hetkeksi polulle, sai hetken päästä karistella muurahaisia nilkoistaan.
Kivisammaljärvessä näkyi paljon kiviä, siitä lienee järvi nimensäkin saanut. Yllättävän saman kokoisia - tai ainakin veden pinnan päälle samaan korkeuteen nousevia, kaikki muutamia senttejä tai korkeintaan muutaman kymmenen senttiä veden pinnasta. Eniten niitä taisi olla täällä järven pohjoisimmassa osassa rannan tuntumassa.
Kierros päättyi. Siltoja taisi olla 16, mutta kieltämättä niiden laskeminen ei ollut ihan helppoa. Järven kiviä emme saaneet laskettua;-) Matkan pituus oli mittauslaitteeni mukaan noin 2,5 km ja käytimme siihen aikaa noin 50 minuuttia. Emme pitäneet evästaukoa. Emme myöskään nähneet ketään muita reitillä.
Reitti on helppo. Vain polun kapeus ja puiden juuret tekevät hieman haastetta paikka paikoin. Korkeuseroa ei liene paria metriä enempää! Reitti oli ihan mukava pikku välipala - toivoisin kuitenkin edes yhtä kivaa taukopaikkaa tämänkin kävelyreitin varrelle!
Voit seurata retkitunnelmiani myös Instagramissa: @luontopolkumies ja Facebookissa
Muita Luontopolkumiehen reittejä lähistöllä:
Pohjantikan kierros Liesjärven kansallispuistossa
Onko reittiin tullut muutoksia? Jotain korjattavaa, lisättävää, kommentteja? Lähetä postia Luontopolkumiehelle
Tämän blogin suosituimmat tekstit
Päivämäärä: 29.9.2018 Luontopolkumiehen reittinumero: 45 Reitin pituus: 7,5 km Kohokohdat: Meikonjärven rannat, loistavia istuskelupaikkoja melkein koko reitin ajan. Opasteet ja kyltit: Hyvät Parkkipaikka: Korsonlammentie 31. Iso parkkipaikka. Lauantaina puolen päivän maissa melko täyttä! Jalkineet/varusteet: Välillä mutainen reitti. Valitsisin itse vaelluskengät tai kumisaappaat. Yllättävän moni vastaantulija liikkeillä lenkkareissa. Olin kuullut paljon Meikon ulkoilualueesta Kirkkonummella. Toistaiseksi en ollut käynyt siellä, koska Etelä-Suomen Retkeilyoppaassa mainitaan, ettei alueella ole merkittyjä reittejä. No, tieto vanhenee ja niin tämäkin - nykyisin Meikossa on kolme merkittyä reittiä ja onneksi löysin niistä tietoa googlen avulla. Laitoin navigaattoriin osoitteeksi Korsonlammentie 31, Kirkkonummi ja löysin paikalle helposti. Parkkipaikka on todella tilava ja aamulla siellä oli hyvin tilaa. Päivän mittaan se kyllä täyttyi vauhdilla. Infotaulussa on melko vähän tie
Lapakiston retkeilyreitit Lahden Nastolassa
Päivämäärä: 28.5.2018 Luontopolkumiehen reittinumero: 22 Reitin pituus: Sammalistonpolku ja Pitkäjärvenpolku yhteensä n. 6.0 km Kohokohdat: Lampi- ja järvimaisemat, paljon eripituisia reittejä Opasteet ja kyltit: Hyvät. Itselleni osui yksi hieman epäselvä kohta, josta selvisin karttaa lukemalla. Parkkipaikka: Useampi parkkipaikka Ristikankaantien ja Sammalistontien risteyksessä Varusteet/jalkineet: Yllättävän kosteaa jopa näin kuivan kauden keskellä. Vaelluskengät OK, kumisaappaat varmasti tarpeen kostealla kaudella.  Lapakiston reiteistä mainittaessa täytyy aloittaa mainitsemalla sinne vievä hiekkatie, joka oli ainakin nyt todella heikossa kunnossa. Kuoppainen ja täynnä raiteita, varsinkin viimeinen kilometri. Itse kävelyreitit sen sijaan ovat erinomaisia ja valitsemani reitin varrelle osui neljä kaunista lampea tai järveä, jotka tuntuivat yksi toisensa jälkeen aina kauniimmilta ja mukavammilta, joten oma mielialakin kohosi koko ajan. Mutta palataanpa alkuun ja aloitetaan kronol
Päivämäärä: 13.5.2018 ja 19.8.2020 Luontopolkumiehen reittinumero: 18 Reitin pituus: 10 km/5 km Kohokohdat: Pilvijärvi Opasteet ja kyltit: Opasteet kohtalaiset. Muutamassa kohdassa ongelmiakin reitin löytymisessä. Parkkipaikka: Söderkullan koulu, Neiti Miilintie 3 , tai Möträskintiellä lähempänä Pilvijärveä. Varusteet/jalkineet: Suureksi osaksi kalliota ja kangasta, melko kuivaa. Normaalioloissa lenkkareillakin pärjää. Söderkullan ulkoilureittejä on valittavissa kaksi eri pituutta, viiden tai kymmenen kilometrin reitti. Kävelin viiden kilometrin kierroksen toukokuussa 2018 ja koko kympin elokuussa 2020. Pilvijärvellä olin käynyt pari kertaa jo ennen blogin pitoakin ja tiesin sen mukavaksi retkikohteeksi - sen rannalla kulkee mukavia polkuja ja rannoilla on paljon hyviä taukopaikkoja. Auton voi parkkeerata koulun pihaan. Täältä lähtee iso määrä erilaisia ulkoilureittejä, mutta 5 ja 10 kilometrin luontopolkujen ympyräreitit alkavat muutaman sadan metrin päästä. Seuraa sinisiä
Luontopolkumies. Asun Helsingissä, mökkeilen Etelä-Savossa. Kävelen mielelläni luontopolkuja ja merkittyjä retkeilyreittejä - ja haluan jakaa niistä tietoa muillekin. Hyvä luontopolku: monipuolista luontoa, monenlaista metsätyyppiä, monenlaista kävelyalustaa. Hyvät kyltit ja opasteet. Plussaa istuskelupaikoista ja pitkospuista!
Kasken kierros Kolin kansallispuistossa Lieksassa
Mäkrän kierto Kolin kansallispuistossa Lieksassa
Kirveslammen kierros Leivonmäen kansallispuistossa
Koskikaran kierros Leivonmäen kansallispuistossa
Näytä enemmän Näytä vähemmän